瞓少啲會唔會無端端增磅㗎？
好唔好彩，科學研究證明確實係咁
［瞓覺嘅科學］
部分原因係身體調節食慾嘅主要激素
瘦素（leptin）同飢餓素（ghrelin）嘅分泌失衡
當瘦素同大腦傳遞「食飽」嘅信號，
你就感到飽咗唔需要再食嘢
飢餓素嘅作用就相反
同大腦傳遞「肚餓」嘅訊號
可悲嘅係，當我哋唔夠瞓
呢兩種激素就會調轉嚟做嘢
特別會降低瘦素嘅水平
咁你就唔會對飯餸感到滿足
仲未覺得飽
如果咁都唔夠大鑊
瞓得唔夠仲會令到飢餓素水平提高
令到你持續感到飢餓同想食多啲嘢
唔夠瞓唔單止會大食咗
仲會影響咗我哋對食物嘅選擇
講到尾，唔夠瞓會徹底
改變我哋嘅飲食習慣
會揀啲高糖碳水化合物同高熱量嘅食物
有趣嘅地方係
瞓覺同食物之間嘅關係係雙向嘅
研究發現，當飲食過量
尤其係啲含有高糖分
只有少量膳食纖維嘅食物
都會影響到瞓覺嘅質量
好消息嘅係我哋可以將瞓覺
當作係種新工具嚟幫助我哋調節體重
同埋作為改善我哋整體嘅健康狀況